TENSHIKI
Dia tak tahu makna "tenshiki".
Dia cuma perlu tanya, tapi paderi itu…
Akane, bangun! Kamu lambat nanti!
Alamak!
Akane!
Saya pergi dulu.
KELAS 3-2
Cikgu nak serahkan keputusan ujian pertengahan penggal.
- Adachi. - Saya.
- Uchida. - Saya.
- Ehara. - Saya.
- Osaki. - Saya.
- Ozaki. - Saya.
Leganya! Keputusan saya tak teruk sangat!
Terima kasih, Risa, Yuka!
Keputusan awak teruk waktu ujian akhir penggal yang lepas.
Mak awak naik angin.
Sebenarnya,
ada seseorang lebih menakutkan daripada mak.
Yakah?
Apa kata kita raikan dengan manisan?
Seronok juga!
Tunggu. Akane?
Awak lupa?
Apa?
RUANG PEMBANGUNAN DIRI
KAUNSELING
Osaki.
Kamu lupa kita nak bincang rancangan masa depan kamu?
Ya, sebenarnya…
Kamu seorang saja belum hantar rancangan kerjaya.
Apa? Betulkah?
Rajinlah sikit.
Baik. Saya minta maaf.
Jika tengok keputusan pertengahan penggal…
Kamu buat dengan baik. Tak ada subjek yang gagal.
Betul! Saya cuba sedaya upaya kali ini!
Begitu, ya?
Jadi, sebelum ini kamu tak cuba.
Bukan begitu. Maaf.
Dengan gred kamu, banyak pilihan kolej ada…
Tak perlu.
Apa?
Saya nak jadi rakugoka.
Saya takkan masuk syarikat atau kolej.
Begitu, ya?
Faham.
Kalau begitu, cikgu akan cari kolej yang kamu layak masuk
dan ada kelab rakugo.
Apa?
- Saya tak nak masuk kolej. - Osaki.
Biar cikgu berterus terang.
Kamu akan susah kalau tak masuk kolej atau cari kerja.
Cikgu tak sarankan kerjaya yang tak ada jaminan macam rakugoka.
Cikgu pernah tengok rakugo?
Tak. Kenapa?
Kalau begitu…
PERTUNJUKAN FUTATSUME
Pertunjukan ini esok.
- Datanglah tengok… - Osaki.
Kamu kena beri kepada cikgu
rancangan kerjaya kamu, bukan iklan pertunjukan.
- Tapi saya… - Nah.
Ini risalah-risalah tentang kolej yang kamu layak masuk.
Bacalah dulu dan hantar rancangan kerjaya pada hujung minggu ini.
Tapi saya cuma akan tulis "rakugoka".
Kalau begitu,
selagi kamu tak pilih kolej,
cikgu akan beri kamu bimbingan setiap hari selepas sekolah,
Aduhai, susahlah begini! Cikgu Iwa seriuskah?
Sudah tentu. Sebab itulah orang panggil dia Ratu Dingin.
Kalau kena jumpa dia setiap hari, rugilah masa berlatih aku!
Kenapa masam saja?
Awak kena bebel dengan Cikgu Iwa, ya?
Hei, Jumbo!
Ada pertemuan juga?
Saya punya esok.
Saya ada latihan.
Begitu rupanya.
Begini.
Mak ayah dan mahaguru awak dah izinkan awak buat rakugo, bukan?
Jadi, abaikan saja apa dia cakap.
Kenapa awak buat muka?
Awak dah besarlah, Jumbo.
Tak macam budak yang suka buat-buat menangis di sekolah rendah.
Saya dah cakap, jangan ungkit lagi!
Awak matang sebab masuk judo.
Awak ingat awak mak saya?
Terima kasih.
Awak nasihat saya sebab prihatin, bukan?
Jangan risau. Saya okey.
Saya akan jadi rakugoka,
dan saya akan pastikan Cikgu Iwa faham!
Apa-apa pun…
Kita cakap pasal Cikgu Iwa.
Macam mana saya nak yakinkan dia?
Kalau tak ada rancangan, dia akan sembur fakta dan logik.
Cari aib dia dan ugut dia.
Takutnya! Tapi saya rasa aib saya lagi banyak daripada dia!
Apa kata awak berkawan dengan dia?
- Bagus juga! - Ratu Dingin?
Memang taklah.
- Betul! Bijak idea awak, Risa! - Apa?
Prihatin itu memahami hati seseorang dan menghilangkan rasa kekok.
Saya akan cuba amal apa saya dah belajar dan berkawan baik dengan Cikgu Iwa!
- Bersemangatnya! - Bersemangatnya!
Ya?
Maafkan saya.
Cikgu baru nak makan, ya?
Boleh cikgu bantu kamu, Osaki?
Boleh saya makan dengan cikgu?
Menariknya bekal cikgu!
Cikgu masak sendiri?
Ya.
Hebatlah! Mesti cikgu pandai masak!
Cikgu pakar masak apa?
Stu rasanya.
Wah.
Dah habis.
Cepatnya.
Cikgu, apa hobi cikgu?
Ini bukanlah hobi, tapi cikgu suka membaca.
Samalah kita!
Seronok baca buku, bukan?
Boleh baca guna telefon.
- Tapi bau kertas dan dakwat… - Begitu, ya?
Kamu ada baca buku bagus baru-baru ini?
Apa?
Alamak. Aku cuma baca manga dan buku tentang rakugo.
MIYAZAWA KENJI
Miyazawa Kenji!
Buku itu bagus!
Buku Miyazawa yang mana?
Apa? Yang…
Saya suka Night on the Galactic Railroad!
Bab mana yang paling kamu suka?
Apa? Bab…
Bab apabila kereta api itu masuk ke malam galaksi?
Kamu rasa apa perasaan Giovanni terhadap Campanella?
Apa tafsiran kamu?
Apa?
Yang itu…
Kamu tak baca, bukan?
Ya.
Maaf.
Kamu suka rakugo, Osaki?
Apa? Ya, suka sangat!
Menarik sangatkah rakugo itu?
Ya.
Ia seni yang dipersembahkan hanya dengan satu kusyen dan kata-kata.
Macam-macam watak muncul,
dan mereka bertukar-tukar silih berganti.
Kita buat orang ketawa, menangis dan tertarik.
Watak-watak dalam kisah rakugo rakyat biasa macam saya dan cikgu.
Jadi, walaupun cerita klasik zaman dulu,
ada kaitan dengan kita.
Fikiran dan perasaan kita setiap hari
boleh dimanfaatkan dalam rakugo.
Semua yang kita buat sebahagian latihan rakugo.
- Ia buat saya sangat… - Begitu, ya?
Jadi, kamu buat semua ini
sebab nak cuba buat cikgu terima pilihan kerjaya kamu.
- Apa? - Kamu patut tahu.
Tak ada guna pun kalau kamu cuba pujuk cikgu.
Kaiju?
Macam cikgu kata semalam,
kamu kena hantar rancangan kerjaya minggu ini.
Tolong serah tepat pada masanya.
Awak gagal hilangkan rasa kekok?
Sebab dia Ratu Dingin!
Saya dah macam gali kubur sendiri.
Saya cerita panjang lebar tentang rakugo sebelum kami berkawan lagi.
Jadi, macam mana? Awak nak cuba strategi lain?
Tak.
Saya dah malas nak buat helah bodoh.
Saya akan ke kaunseling sampai dia terima.
Setiap hari kalau perlu!
Betulkah?
Betul!
Ozaki, cikgu dengar kamu dapat tawaran kemasukan khas untuk judo?
Ya, saya akan berlatih dengan Jurulatih Saito dari Shuei U.
Betul.
Kalau begitu, kita boleh tulis.
Ozaki…
Kamu kawan Osaki dari sekolah rendah, bukan?
Ya.
Cikgu nampak kamu borak selepas pertemuan dia semalam.
Kamu rasa dia nampak kecewa?
Bolehlah.
Tapi nanti dia okeylah. Saya tahu.
Begitu, ya?
Mungkin cikgu terlalu tegas dengan dia.
Dia nampak pelik hari ini.
Mungkin cikgu patut bincang dengan dia sekali lagi.
Cikgu.
Cikgu tak setuju Akane nak jadi rakugoka?
Itu bukan masalah kamu, Ozaki.
Ya, tapi saya nak tahu.
Dia bukannya orang lain.
Langit dah cerah.
Baiklah.
Sebenarnya, dia seorang yang suka bersosial.
Tapi…
dia selalu termenung di kelas.
Cikgu dengar dia menggumam benda-benda aneh
atau tersenyum tanpa sebab.
Cikgu risau tentang dia.
Bebal!
Ada pelajar begitu.
Mereka berpandangan sempit dan memilih kerjaya ikut perasaan.
Cikgu syak dia begitu.
Cikgu kena bimbing dia
walaupun perlu mendesak.
Awak nak jadi rakugoka?
Walaupun ayah awak dibuang?
Saya dah nekad.
Muktamad.
PERTUNJUKAN FUTATSUME
Cikgu dapat iklan itu daripada Akane.
Sebenarnya,
dia paksa cikgu pergi tengok.
Cikgu.
Cikgu nak pergi ke pertunjukan itu dengan saya?
Tak apalah.
Jumpa pelajar lelaki di luar,
lebih-lebih lagi kalau berdua,
akan mencemarkan reputasi cikgu.
Kita boleh pergi sendiri.
Sebelum kata pandangan dia sempit,
saya rasa cikgu patut tengok rakugo dulu.
Nampak gayanya kamu sokong dia.
Bukan macam itu, cuma,
saya dah kenal dia sejak sekolah rendah.
Saya rasa saya lebih faham keputusan dia daripada orang lain.
Apa maksud kamu?
Kalau cikgu nak tahu, cikgu patut pergi tengok.
Lagipun,
kalau menilai sebelum tengok dulu,
itu barulah dikira berpandangan sempit.
Dalam satu kelas yang aku uruskan suatu masa dulu,
ada seorang pelajar nak jadi pelawak.
Sekejap.
Sejuknya!
BOLEH KAMI MELAWAT?
Aku galakkan cita-cita dia.
Saya berhenti kolej latihan pelawak selepas enam bulan.
Saya buat kerja kecil-kecilan.
Saya memang tak ada bakat.
Sejuknya.
Apa lagi aku boleh buat untuk dia?
Pilihan kerjaya bergantung pada pelajar itu sendiri.
Tapi aku boleh buat sesuatu selain menyokong buta-buta.
Contohnya,
kalau kami berbalah, aku mesti menyuarakan pandangan aku.
Sebagai seorang cikgu, aku kena jaga setiap kata-kata aku.
KAFE RAKUGO
Itulah pegangan aku.
PERTUNJUKAN FUTATSUME
Ini bangunan banyak penyewa,
jadi rupa luarannya meragukan,
tapi kemas juga tempatnya.
Ada ramai orang datang.
Helo! Kamu kawan Akane, ya?
Ya, betul.
- Ozaki pun datang. - Selamat berkenalan.
- Samalah. - Bos.
Kita dah sedia.
Baik.
- Selamat menonton. - Ya.
Osaki kenal pemilik kedai ini?
Dia dan Ozaki beria-ia suruh aku datang ke pertunjukan ini.
Apa yang mereka nak tunjuk?
PERTUNJUKAN FUTATSUME
AKANE
Osaki?
AKANE
Helo. Nama saya Akane.
Mohon semua luangkan masa sekejap.
Kenapa?
Nama dia tak ada dalam iklan.
Bukankah ini acara profesional?
Ini kisah suatu masa dahulu.
Ada seorang pendeta tokong.
Dia tak sihat, jadi dia pergi jumpa tabib.
Sebelum balik,
tabib itu tanya dia, "Pendeta, awak ada tenshiki?"
Pendeta itu tak tahu makna tenshiki.
Dia cuma perlu tanya,
"Apa itu tenshiki?"
Tapi dia terlalu angkuh untuk mengaku dia tak tahu.
Tenshiki?
Ya, tenshiki…
Oh, itu!
Mana ada.
Tenshiki.
Kisah seorang pendeta yang angkuh untuk mengaku dia tak tahu makna tenshiki.
Dia hantar perantisnya, Chinnen, untuk pergi siasat maknanya.
Mesti ubat itu dah siap.
Pergi tolong ambil daripada tabib.
Alang-alang, tanya dia sekali.
"Tabib, apa itu tenshiki?"
Jangan cakap saya suruh kamu tanya.
Tanyalah dia macam kamu beria-ia nak tahu.
Faham? Lekas pergi.
Baik, saya pergi dulu!
Helo! Tabib ada?
Ya? Helo, Chinnen.
Ubat dah siap.
Suruh dia bancuh dua sukatan dalam satu cawan dan minum.
Baik. Terima kasih banyak.
Oh, ya. Tabib?
Apa itu tenshiki?
Wah, nampaknya kamu beria-ia nak tahu.
Kamu nak tahu apa makna tenshiki?
Maknanya kembung.
Apa? Bukankah itu nama ikan?
Itu ikan kembung. Bukan.
Ini kembung perut.
Dah lama aku tak tengok rakugo Akane.
Mesti dia gigih berlatih.
KELAS 1-3
Itu istilah kitab perubatan lama, Shanghan Lun.
Saya guna untuk tanya dengan berlapik kalau pendeta kentut waktu itu.
Saya ingat dia cukup berilmu…
Nampak? Saya rakam semuanya.
- Teruknya. - Apa?
Tengoklah.
Kentut?
Benda yang keluar dari punggung?
Takkan keluar dari mulut pula?
Benda yang kekuningan itu?
Rasanya tak ada warna.
Nampak? Mata Chinnen tak tetap.
Saya rasa tak teruk langsung!
Teruklah! Penonton guna pandangan dan renungan mata dia
untuk gambarkan saiz tabib dan jarak kedudukan mereka.
Ini tak membantu mereka.
Persembahan saya berubah apabila orang tengok.
Sekali lagi! Sekali saja, sumpah!
Yalah.
Kalau aku jadi Akane, mesti aku dah bencikan rakugo.
Kejadian waktu ayah dia dibuang amat mengejutkan
sampai masuk berita.
Ramai orang naik angin dengan tindakan lelaki tua itu.
ARAKAWA ISSHO BERSUARA
Tapi ia juga menarik minat terhadap rakugo Arakawa Issho.
Moral tak boleh menandingi impak emosi.
Kecaman menjadi pembelaan dan pujian
sehingga orang menggelarnya "kejadian legenda".
Aku pun sakit hati.
Tapi Akane tetap pilih untuk jadi rakugoka.
Ini bukan pandangan sempit.
Hei, saya ada idea.
Saya akan beritahu jawapan salah. Begitu!
Tuan, saya dah balik.
Chinnen, syabas.
Kamu dah tahu apa itu tenshiki?
Ya, saya dah dapat jawapan.
Maknanya cawan sake.
Cawan sake?
Apa?
Saya faham!
"Ten" ialah radikal langit, sebahagian daripada kanji untuk "minum",
"shi" pula untuk sake
dan "ki" untuk bekas.
Bekas minum sake! Maknanya, cawan sake!
Chinnen, bukankah dulu saya pernah ajar?
Setiap hari,
aku berdiri depan murid, jadi aku tahu…
Gemuruh bercakap di khalayak ramai.
Betapa susahnya nak sampaikan sesuatu.
Saya dah sihat sekarang.
Yakah? Baguslah.
Tak ada alat, hanya berbekalkan suara sendiri…
Sebenarnya, saya suka tenshiki.
Kamu suka? Tenshiki?
…supaya penonton ketawa.
Itu bukan kemahiran yang mudah dipelajari.
Saya nak tunjukkan kepada kamu tenshiki tradisional tokong kami.
Tak perlulah begitu sekali.
Aku meyakinkan diri aku
bahawa mengusahakan bidang rakugo hanya keinginan sementara.
Dia orang yang bermimpi dan romantik juga.
Cantiknya cawan ini.
Tolonglah. Ini tenshiki yang tak seberapa.
Kalau menilai sebelum tengok dulu,
itu barulah dikira berpandangan sempit.
Betullah selama ini.
Chinnen!
Kamu tipu! Kamu tak malukah?
Tak langsung.
Saya tak peduli.
Banyak lagi aku kena belajar.
BIMBINGAN & KAUNSELING
Faham.
RANCANGAN KERJAYA
Kamu buat macam apa kamu cakap.
Ya, saya akan duduk untuk kaunseling selama yang cikgu nak.
Kamu tak risaukah?
Risau?
Kalau kamu tak masuk kolej,
pilihan kamu sangat terhad untuk cari kerja nanti.
Keputusan kamu untuk mengejar impian
mungkin akan membebankan kamu nanti.
Betulkah kamu tak kisah?
Kamu tak risau?
Tak!
Saya tak peduli.
Cikgu bodoh sebab tanya.
Cikgu terima rancangan kerjaya ini.
- Cakap terima kasih kepada Ozaki. - Apa?
Pertunjukan rakugo semalam dah meluaskan sudut pandangan cikgu.
Saya dah agak! Cikgu ada di Kafe Rakugo…
Ini iklan pertandingan rakugo pelajar.
Sekolah kita pun dapat.
Tak salah kalau ada rekod prestasi.
Cubalah masuk.
PIALA KARAKU KE-20
Ketua hakim tahun ini
semestinya…
Arakawa Issho.
Sembang-sembang Akane!
Awak kena fikir garis pandangan juga? Susahnya rakugo.
Tak susah pun. Senang saja kalau dah faham peraturannya.
- Peraturan? - Contohnya…
Awak tahu rakugoka toleh ke kiri atau kanan waktu bercakap?
Ada peraturan 180 darjah.
Pelawat selalu berada di kiri dan bercakap ke kanan.
Orang di dalam, pengacara, berada di kanan dan bercakap ke kiri.
Itu peraturannya.
Wah, saya tak tahu pula.
Senang nak faham kalau tengok kabuki.
Laluan masuk di kiri tempat duduk penonton.
Pentas pula di sebelah kanan.
Orang luar masuk dari kiri, dan pengacara di sebelah kanan.
Begitu rupanya.
Kita boleh tahu banyak benda berdasarkan arah mereka hadap dan pandang.
Ya!
Mereka di dalam atau luar?
Orangnya pendek atau tinggi?
Kemudian ada…
Sekejap. Pandang atas?
Bila kena buat macam itu?
- Waktu terlupa ayat! - Hafallah elok-elok!
Terjemahan sari kata oleh M Arrazi Azmi